Ole Edvard Antonsens skademareritt
Det var søndag 12. april at trompetspilleren skulle øve, slik han gjør flere timer hver dag, i øvingslokalet han har bygget nedenfor hjemmet sitt i Oslo. 53-åringen skled på en gammel snøflekk. To timer senere lå han på operasjonsbordet med trippelbrudd og fikk satt inn stål og 11 skruer i benet. Men uhellet stoppet ikke der. Ti uker senere skulle skruene i ankelen ut slik at benet kunne beveges igjen. Da fikk Antonsen en infeksjon og måtte gjennom åtte nye operasjoner – hele sommeren ble tilbrakt på sykehus. Nå kan det ta opptil to år – om i det hele tatt – at benet til Antonsen blir helt bra. Fikk du med deg denne uheldige artisten? Rocker ble døv over nattenFor tre uker siden kastet han krykkene og om en drøy måned legger han ut på sin første turné på lang tid, «Desemberstemninger», med makker Didrik Solli-Tangen og Elisabeth «Bettan» Andreassen. – Jeg har tatt steg for steg, bokstavelig talt, og tenkt mange positive tanker. Jeg har hatt god hjelp rundt meg, jeg har jo trengt hjelp til alt, sier Antonsen da VG møter ham og resten av julegjengen i øvingslokalet i Holmenkollen. Pepperkakene VG blir servert mangler ett ben, noe som ser ut til å være en tilfeldighet. Alle bryter ut i latter. Selv om Antonsen fortsatt sliter med foten, og stadig må legge den høyt, gleder han seg svært mye til å reise Norge rundt med de to andre. «Bettan» forsikrer om at de skal ta godt vare på ham og passe på at han har brodder på skoene. Selv forteller Antonsen at han har gått til innkjøp av flere. Visste du at Antonsen og turnékollegaen møttes i et kjendisprogram på TV?21. november reiser de til Vesterålen og skal holde konsert gjennom landet vårt helt frem til 22. desember. På veien skal de innom over 30 steder – fra Alta i nord til Kristiansand i sør. Det er liten tvil om at de tre har god kjemi sammen både på og av scenen – og latteren sitter løst da VG er på besøk. – Det blir litt grov prat innimellom. Så vi må ha karantene når vi er hjemme, men på turné er det ingen grenser, sier Andreassen. Antonsen og Andreassens historie går langt tilbake – helt til 1985 – da Antonsen spilte i bandet Bobbysocks. – Det er det ikke alle som vet at jeg var, sier Antonsen. Solli-Tangen møtte han for første gang i TV-programmet «71 grader nord», der Antonsen var programmets eldste deltager, mens Solli-Tangen var den yngste. De to endte i finale og fikk en god tone – noe som har resultert i at Solli-Tangen har vært med på juleturneene til Antonsen de siste årene. Julen for disse tre består av mye jobb – men i romjulen har de alle helt fri. Og Solli-Tangen skyter inn at lille julaften er hellig. Det er de to andre enig i. Men de elsker å jobbe i julen og beskriver turneen som magisk. Hva synes du? Butikkene pyntes til jul i oktober– Jeg elsker å synge i kirken, det er noe med stemningen i julen. Alle har tid til å tenke, inkludert meg selv, det blir en helt spesiell stemning, sier Andreassen. De har alle forskjellige opplevelser av julen og hvordan de kommer i riktig julestemning, men de er enige i at julen forsterker sanser og inntrykk. Antonsen starter julefeiringen allerede 24. juli når han og familien griller ribbe og spiser mandel i grøten på det de kaller «Juliaften». Mens Andreassen og Solli-Tangen er enige om at julen kommer idet kulden og julepynten er på plass.
Ole Edvard Antonsen (53) har vært gjennom ni operasjoner etter skaden han pådro seg i april.